Datasets:

ZurabDz
/

geo_small_corpus

Dataset card Data Studio Files Files and versions Community

Split (1)

train · 7.38M rows

text stringlengths 1 64.4k
ქვეყანაში გამოვლენილია კორონავირუსით ინფიცირების თითქმის 160 000 შემთხვევა, თუმცა, პაციენტების 75 პროცენტი უკვე განკურნებულია. გერმანიაში რჩება ინფიცირების 34 672 აქტიური შემთხვევა.
ზვიად ბურძენიძე ბელარუსში ცხოვრობს, მაგრამ გამოცემა „პრესბოლთან“ განაცხადა, რომ ერთა ლიგის ნახევარფინალში საქართველოსა და ბელარუსის შეხვედრისას მხარს სამშობლოს დაუჭერს.
ის საქართველოში უცნობი მოთამაშეა, რომელსაც ბელარუსული გამოცემა „პრესბოლი“ საფეხბურთო კლუბ „ლიდას“ ქართველ ლეგენდას უწოდებს. 51 წლის ვეტერანი ფეხბურთელი ჭიათურელია, 90-იან წლებში ბელარუსში გადავიდა, სადაც უმაღლესი ლიგის მაშინდელი გუნდის, „ლიდას“ ლიდერი იყო და კლუბის ისტორიაში საუკეთესო ბომბარდირია – 201 მატჩში 68 გოლი გაიტანა.
„მიუხედავად იმისა, რომ ბელარუსში ვცხოვრობ და არ მსურს ჩემი ბელარუს მეგობრებს გული ვატკინო, სამშობლო ყველაფერია და საქართველოს ვუგულშემატკივრებ. პროგნოზი? შანსი 50-დან 50-ზეა, ვისაც გაუმართლებს, ის გაიმარჯვებს. ბელარუსის ეროვნულ გუნდს თბილისში დახვდება სავსე სტადიონი, რომლისგანაც საქართველოს ნაკრებს გიჟური მხარდაჭერა ექნება. ქართველებმა მქუხარე და შთამბეჭდავი მხარადჭერა იციან“ – ამბობს ზვიად ბურძენაძე.
მას კითხვა რუსეთთან კონფლიქტზეც დაუსვეს: „ჩემი მშობლიური სოფელი სამაჩაბლოს მახლობლად მდებარეობს, სადაც კონფლიქტი მოხდა. რა დამოკიდებულება უნდა მქონდეს? როგორ შეიძლება სამაჩაბლო, სადაც 20 ათასი ადამიანი ცხოვრობს, ცალკე რესპუბლიკა იყოს? მხოლოდ რუსეთში მოიგონეს, რომ ომი საქართველომ დაიწყო, მთელს მსოფლიოში კი ყველაფერი კარგად ესმით. იმ რეგიონიდან ყველა ქართველი გააძევეს, სოფლები დაბომბეს.“
ქუთაისში, კლინიკა „ბომონდის“ ცხელების ცენტრში აფხაზეთიდან კატასტროფის ჯგუფის მიერ შეყვანილი 32 წლის ქალის ლაბორატორიული კვლევის შედეგებს ელოდებიან.
კლინიკის დირექტორის მამუკა მიქაძის ინფორმაციით, 30 კვირის ორსული კლინიკაში მძიმე მდგომარეობაში შეიყვანეს. პაციენტს გადაუდებელი აუცილებლობის გამო, ნაადრევი საკეისრო კვეთა ჩაუტარდა.
მისივე თქმით, ამ დროისათვის პაციენტი რეანიმაციაში, ბოქსირებულ განყოფილებაშია მოთავსებული, ხოლო ახალშობილი ბავშვთა რეანიმაციაში იმყოფება. მათი ჯანმრთელობის მდგომარეობა სტაბილურია.
კლინიკა „ბომონდის“ ცხელების ცენტრში ამ ეტაპზე ხუთი საეჭვო პაციენტის ლაბორატორიული კვლევის შედეგებს ელოდებიან.
კორონავირუსის გავრცელებასთან დაკავშირებით გურიის რეგიონში მოსახლეობისთვის სურსათის გადაცემა გრძელდება. სასურსათო პაკეტები, რომელიც ბიზნესსექტორმა ოზურგეთის მუნიციპალიტეტს გადასცა, 50 მოწყვლადი კატეგორიის ოჯახს დაურიგდა.
გურიაში სახელმწიფო რწმუნებულის პრესსამსახურის ინფორმაციით, ჯამში, რეგიონში მუნიციპალური ბიუჯეტით, ბიზნესსექტორისა და კერძო კომპანიების მონაწილეობით, დახმარება 2 800 ოჯახს გაეწია.
სასურსათო კალათა გურიის სახელმწიფო რწმუნებულმა ზურაბ ნასარაიამ, პირველ მოადგილესთან აკაკი შენგელიასა და ადგილობრივი ხელისუფლების წარმომადგენლებთან ერთად, მარტოხელა ხანდაზმულებს, მრავალშვილიან, სოციალურად დაუცველ ოჯახებს სახლში მიუტანა.
„ჩვენთვის უმნიშვნელოვანესია, დავეხმაროთ ყველა იმ ოჯახს, ვისაც ყველაზე მეტად უჭირს, განსაკუთრებით კი ამ პანდემიის დროს. სოციალურ აქტივობებში მხარდაჭერისა და თანამშრომლობისთვის მინდა მადლობა გადავუხადო კერძო კომპანიებსა და ბიზნესსექტორს. ჩვენ აუცილებლად დავეხმარებით ყველა იმ ადამიანს, ვინც დღეს დახმარებას საჭიროებს“, – განაცხადა ზურაბ ნასარაიამ.
საქართველოში ახალი კორონავირუსის კიდევ 22 შემთხვევა გამოვლინდა. ამის შესახებ ინფორმაცია მთავრობის სპეციალურ ვებგვერდ stopcov.ge-ზე ცოტა ხნის წინ განახლდა.
ვებგვერდის ინფორმაციით, ამ დროისთვის საქართველოში კორონავირუსის 539 შემთხვევაა დადასტურებული, მათ შორის გამოჯანმრთელდა 178 პაციენტი.
ამასთან, უცხოეთიდან სამკურნალოდ გადმოყვანილია საქართველოს სამი მოქალაქე.
კორონავირუსის შედეგად, ქვეყანაში ექვსი პაციენტი გარდაიცვალა.
კარანტინის რეჟიმში 5256 მოქალაქე იმყოფება, ხოლო სტაციონარში მეთვალყურეობის ქვეშ – 548.
„ვინ არის გიორგი ჩაკვეტაძე? რამდენი წლისაა, საიდან არის?“ – ამ სათაურით თურქულმა გამოცემა „ფანატიკმა“ გამოაქვეყნა წერილი საქართველოს ნაკრების და „გენტის“ შემტევზე, რომლის ტრანსფერითაც ბოლო დროს „ტრაბზონსპორი“ დაინტერესდა.
გამოცემის მტკიცებით, ქართველი ფეხბურთელის შესახებ თურქეთის სუპერლიგის გუნდის ხელმძღვანელობა „ტრაბზონის“ ლეგენდის, შოთა არველაძის მოსაზრებითაც დაინტერესდა, რომელმაც მათ გიორგის აყვანა ურჩია.
„შემტევი ნახევარმცველი ჩაკვეტაძე, ახალი ქართველი ვარსკვლავია, რომელმაც ყურადღება იმით მიიქცია, რომ „გენტში“ ჩატარებულ 62 შეხვედრაში 7 გოლი და 13 საგოლე გადაცემა შეასრულა. ბოლო ინფორმაციით, „ტრაბზონის“ დაუვიწყარმა თავდამსხმელმა და ყოფილმა მწვრთნელმა შოთა არველაძემ გუნდის ხელმძღვანელებს უთხრა, რომ გიორგი ჩაკვეტაძეს დიდი პოტენციალი გააჩნია და ტრავმის შედეგად გაცდენილი დროის მიუხედავად, მისი შესაძლებლობების სჯერა“ – წერს „ფანატიკი“
უკვე მეორე დღეა, საჩხერის სამედიცინო ცენტრში ცხელებით არც ერთი პაციენტი არ შეუყვანიათ, – ამის შესახებ საქართველოს პირველ არხს კლინიკის დირექტორმა, მიხეილ ქამუშაძემ განუცხადა.
შეგახსენებთ, კლინიკაში არც კორონავირუსით ინფიცირებული პაციენტები ჰყავთ.
„შოთა არველაძე ერთ-ერთი ის თავდამსხმელია, რომელიც კარიერის განმავლობაში დაამახსოვრდა“ – ეს რუსეთის ნაკრების ყოფილმა მცველმა ვადიმ ევსეევმა, რომელიც ამჟამად, რუსეთის პრემიერლიგის „უფას“ მთავარმა მწვრთნელია, „ინსტაგრამზე“ დაწერა.
44 წლის ვეტერანი ფეხბურთელი 1999–2005 წლებში რუსეთის ნაკრების წევრი იყო (20 მატჩი, 1 გოლი) და რუსეთის წამყვანი გუნდებში თამაშობდა – მოსკოვის „სპარტაკში“ (1993-1999), მოსკოვის „ლოკომოტივში“ (2000-2006) და საერთაშორისო სარბიელზე გამოსვლის დიდი გამოცდილება გააჩნია.
ევსეევი ანბანის მიხედვით საინტერესო საფეხბურთო ამბებს აქვეყნებს. ამჯერად, ის თავდამსხმელები დაასახელა, რომლებიც კარიერის განმავლობაში დაამახსოვრდა: „ანბანში ასო „ნ“ თავდამსხმელს მახსენებს (ნაპადაიუშჩი – რუსულად თავდამსხმელი). მათგან ძალიან ბევრი წვალება მახსენდება, ისევე როგორც მათ – ჩემთან. 20 მატჩი რუსეთის ნაკრებში ჩავატარე, საკლუბო ტურნირებზეც ისეთ გუნდებს ვხდებოდით, რომელთა თავდამსხმელებიც „მკვლელები“ იყვნენ. საკმარისი იყო ერთი შეხება და გაჰქონდათ. ფეხბურთელი მხოლოდ ძლიერი მეტოქეების წინააღმდეგ იზრდებიან. ეს უნდა იყოს არა ეპიზოდები, არამედ მუდმივი გამოცდილება. მე ამ გაგებით გამიმართლა. ვარსკვლავების წინააღმდეგ ბევრჯერ ვითამაშე.“
ევსეევმა საუკეთესოებში დაასახელა ესპანელი რაული, პორტუგალიელი რონალდუ, ბულგარელები ბერბატოვი და პეტროვი, კამერუნელი ეტოო, იტალიელი ვიერი, ურუგვაელი რეკობა, ჩეხი კოლერი, ჰოლანდიელი ბერგკამპი, ფრანგი ანრი, ინგლისელი სმიტი...
ამ სოლიდურ სიაში შოთა არველაძე რუსმა ვეტერანმა ასე დაახასიათა:
„მახსოვს „აიაქსთან“ მატჩებიც. იმ დროისთვის ვარსკვლავების წინააღმდეგ თამაშის გამოცდილება დამიგროვდა. ჩვენთან არველაძემ თავდამსხმელისთვის უჩვეულო პოზიციით გაგვაკვირვა. ის პლეიმეიკერის პოზიციაზე თამაშობდა და თავდასხმის ზონაში ძმები დე ბურები და ოვერმარსი შემოვარდებოდნენ. მაშინ (ამ გუნდში) ისეთები მრავლად იყვნენ, ვის წინააღმდეგაც თამაში ღირდა“ – წერს ინსტაგრამზე ევსევი.
შოთა არველაძე ამსტერდამის „აიაქსში“ 1997-2001 წლებში თამაშობდა და 96 შეხვედრაში 55 გოლი გაიტანა. ის არის დამოუკიდებელი საქართველოს საუკეთესო ბომბარდირი – სხვადასხვა კლუბის ფორმით ჩატარებულ 410 თამაშებში 291 გოლი გაიტანა, ხოლო ეროვნულ ნაკრებში 29 გოლი (61 მატჩში). უეფა-ს თასზე გატანილი 27 გოლით კი შოთა ტურნირის ბომბარდირებში მეხუთე ადგილზეა.
აჭარის ხუთივე მუნიციპალიტეტში ფერმერებს სახნავ-სათესი ფართობების დამუშავება უფასოდ შეეძლებათ. აღნიშნული პროგრამის ფარგლებში სულ 2500 ჰა ფართობი დამუშავდება.
ქედის მუნიციპალიტეტის სოფელ გოგიაშვილებში სასოფლო-სამეურნეო სამუშაოების განხორციელების პროცესს აჭარის სოფლის მეურნეობის მინისტრი ტიტე აროშიძე ქედის მერთან ერთად გაეცნო.
მისი თქმით, საგაზაფხულო სამუშაოები შეუფერხებლად მიმდინარეობს.
„სასოფლო-სამეურნეო სავარგულების დამუშავება აქტიურ ფაზაშია. მიმდინარეობს ხვნისა და თესვის სამუშაოები აგროვადების სრული დაცვით. დარგის სპეციფიკიდან გამომდინარე, მნიშვნელოვანია შემჭიდროვებულ ვადებში განხორციელდეს სამუშაოები, რაც საბოლოოდ მოსავლის ხარისხსა და რაოდენობაზე აისახება“, – განაცხადა აჭარის სოფლის მეურნეობის მინისტრმა, ტიტე აროშიძემ.
კომპანია „სფეის იქსის“ დამფუძნებელი ილონ მასკი კარანტინის რეჟიმს აკრიტიკებს და კორონავირუსის გამო დაწესებულ შეზღუდვებს „ფაშისტურს“ უწოდებს. ინფორმაციას „სიენენი“ ავრცელებს.
მედიასაშუალების ცნობით, ილონ მასკმა თვითიზოლაციის ზომები შინაპატიმრობას შეადარა.
„მე ამას ვუწოდებდი ადამიანების საკუთარ სახლებში იძულებით დაპატიმრებას მათი საკონსტიტუციო უფლებების საწინააღმდეგოდ. ჩემი აზრით, ეს არის ადამიანების თავისუფლებების საშინელი და არასწორი დარღვევა და ეს არ არის ის, რისთვისაც ხალხი ამერიკაში ჩამოვიდა“, – განაცხადა მასკმა.
მანამდე ილონ მასკი „ტვიტერში“ აქებდა ტეხასის შტატს კარანტინის ფარგლებში დაწესებული შეზღუდვების შემსუბუქებისთვის და უმაყოფილებას გამოთქვამდა სხვა შტატებში შეზღუდვების გახანგრძლივების გამო. „გაათავისუფლეთ ამერიკა ახლა“, – წერდა მასკი.
სამხრეთ კორეაში პირველად 75 დღის განმავლობაში კორონავირუსის შიდა გავრცელება არ დადასტურებულა.
როგორც ადგილობრივი მედია წერს, ბოლო 24 საათის განმავლობაში ქვეყანაში გამოვლენილია „კოვიდ-19“-ის მხოლოდ ოთხი იმპორტირებული შემთხვევა.
სამხრეთ კორეაში სულ გამოვლენილია ინფიცირების 10 765 შემთხვევა, გარდაცვლილია 247 ადამიანი.
პოზიტიური დინამიკის მიუხედავად, სამხრეთ კორეის ხელისუფლება დაავადების გავრცელების მეორე ტალღას არ გამორიცხავს. განსაკუთრებით მაღალია ვირუსის გავრცელების საშიშროება უახლოეს დღეებში, როდესაც ქვეყანაში რამდენიმე დღესასწაულს აღნიშნავენ, მათ შორის ბუდას დაბადების დღეს.
სამხრეთ კორეაში პირველად 75 დღის განმავლობაში კორონავირუსის შიდა გავრცელება არ დადასტურებულა.
როგორც ადგილობრივი მედია წერს, ბოლო 24 საათის განმავლობაში ქვეყანაში გამოვლენილია „კოვიდ-19“-ის მხოლოდ ოთხი იმპორტირებული შემთხვევა.
სამხრეთ კორეაში სულ გამოვლენილია ინფიცირების 10 765 შემთხვევა, გარდაცვლილია 247 ადამიანი.
პოზიტიური დინამიკის მიუხედავად, სამხრეთ კორეის ხელისუფლება დაავადების გავრცელების მეორე ტალღას არ გამორიცხავს. განსაკუთრებით მაღალია ვირუსის გავრცელების საშიშროება უახლოეს დღეებში, როდესაც ქვეყანაში რამდენიმე დღესასწაულს აღნიშნავენ, მათ შორის ბუდას დაბადების დღეს.
ქუთაისის ცხელების ცენტრში ლაბორატორიიდან 20 ანალიზის პასუხი მიიღეს და ყველა პასუხი უარყოფითია, ამის შესახებ საქართველოს პირველ არხს კლინიკის დირექტორმა, არჩილ მუკბანიანმა განუცხადა.
დირექტორის ინფორმაციით, პასუხებს შორის 13 პაციენტის, შვიდი კი კლინიკის მედპერსონალის გეგმური კვლევაა.
სამედიცინო დაწესებულებაში გასული 24 საათის განმავლობაში ცხელებით 11 პაციენტი შევიდა და კორონავირუსზე ანალიზს ყველას აუღებენ.
საქართველოს ხელისუფლება განაგრძობს უცხოეთში მყოფი მოქალაქეების სამშობლოში ეტაპობრივად და ორგანიზებულად დაბრუნების პროცესს. უწყებათაშორისი საკოორდინაციო საბჭოს მიერ განსაზღვრული ავიარეისების ფარგლებში, დღეს შესრულდება ჩარტერული რეისი მადრიდიდან თბილისის მიმართულებით, – ინფორმაციას საქართველოს საგარეო საქმეთა სამინისტრო ავრცელებს.
უწყების ცნობით, მგზავრთა შორის არიან განსაკუთრებული საჭიროებებისა და ქრონიკული დაავადებების მქონე პირები, ორსული ქალები, სტუდენტები, არასრულწლოვანი მოქალაქეები და ესპანეთის სამეფოში პანდემიის გავრცელების გამო თავშესაფრის გარეშე დარჩენილი პირები.
„ბორტზე ასევე იქნებიან ტრანზიტული მგზავრები ლათინური ამერიკიდან, კერძოდ ურუგვაიდან. აღსანიშნავია, არგენტინაში საქართველოს საელჩოს მიერ არგენტინის საგარეო საქმეთა სამინისტროსთან და მიგრაციის ეროვნულ სამსახურთან გამართული კონსულტაციების შედეგად, საქართველოს მოქალაქეებს უფლება მიეცათ, გადმოეკვეთათ ურუგვაი-არგენტინის საზღვარი, რომელიც ჩაკეტილია სანიტარული კრიზისის გამო. საზღვარზე მოქალაქეებს საქართველოს საელჩოს წარმომადგენლები დახვდნენ და მათი ბუენოს-აირესის აეროპორტში გადაყვანა უზრუნველყვეს, საიდანაც საქართველოს მოქალაქეები ესპანეთის მთავრობის მიერ საკუთარი მოქალაქეების რეპატრიაციის მიზნით განხორციელებული რეისით – ბუენოს-აირესი-მადრიდი, ესპანეთში ჩაფრინდნენ“, – აღნიშნულია საქართველოს საგარეო უწყების ინფორმაციაში.
მათივე ინფორმაციით, საკოორდინაციო საბჭოს მიერ განსაზღვრული ავიარეისების ფარგლებში, უკვე შესრულდა რეისები მსოფლიოს სხვადასხვა ქალაქიდან, მათ შორის, ბერლინიდან, ვენიდან, ლონდონიდან, ათენიდან, აშშ-დან, ლარნაკიდან, ამსტერდამიდან, პეკინიდან, რომიდან, პარიზიდან, თელ-ავივიდან, ბარსელონიდან, ვარშავიდან.
„30 აპრილის მონაცემებით, საქართველოს დიპლომატიურმა წარმომადგენლობებმა ადგილზე დახმარება აღმოუჩინეს 17,072 მოქალაქეს, ხოლო სამშობლოში, მთავრობის ხელშეწყობით, ორგანიზებულად დაბრუნდა 8,728 მოქალაქე. „კოვიდ-19“-ის გავრცელების პირობებში უცხოეთში მყოფი საქართველოს მოქალაქეების დახმარების შესახებ ყოველდღიურად განახლებად ინფორმაციას საგარეო საქმეთა სამინისტრო საკუთარ ვებგვერდზე აქვეყნებს“, – აცხადებენ საგარეო უწყებაში.
მათივე ცნობით, ახლო მომავალში, საკოორდინაციო საბჭოს მიერ განსაზღვრული ავიარეისების ფარგლებში, დაგეგმილია შემდეგი ფრენების განხორციელება: 2 მაისი – პრაღა-ბათუმი, 5 მაისი – ათენი-თბილისი; 7 მაისი – ამსტერდამი-თბილისი; 9 მაისი – ბერლინი-თბილისი.
2003 წლის 30 აპრილს საქართველოს ნაკრებმა ისტორიაში ერთ-ერთი საუკეთესო შეხვედრა ჩაატარა და გაიმარჯვა. მას ფასი იმან შემატა, რომ ევრო2004-ის შესარჩევი ეტაპის ეს შეხვედრა „ჯვაროსნებმა“ რუსეთის ნაკრებს ანგარიშით -1:0 მოუგეს.
დაძაბული მატჩის ბედი მე-11 წუთზე გადაწყდა: გიორგი დემეტრაძის გადაცემის შემდეგ მეტოქის კარი მალხაზ ასათიანმა აიღო, რომელიც იმ დღეს ჩვენი ეროვნული გუნდის ფორმით პირველ ოფიციალურ შეხვედრას ატარებდა.
ნახეთ ვიდეო და გაიხსენეთ მატჩი, რომელმაც მთელ საქართველოს უდიდესი სიხარული მიანიჭა.
ევრო 2004-ის შესარჩევი მატჩი.
საქართველო 1:0 რუსეთი
გოლი: 1:0 ასათიანი (11. დემეტრაძის პასით)
30 აპრილი, 2003. თბილისი, სტადიონი „მიხეილ მესხი“, 11000 მაყურებელი
საქართველო: ლომაია, ხიზანეიშვილი, ხიზანიშვილი, კალაძე, კვირკველია, ბურდული (80. შაშიაშვილი), ცქიტიშვილი, ნემსაძე (კაპ), ასათიანი (75. დიდავა), დემეტრაძე, აშვეთია (85. ალექსიძე)
მთავარი მწვრთნელი: ივო შუშაკი (ხორვატია)
საქართველოს შინაგან საქმეთა სამინისტროს აჭარის პოლიციის დეპარტამენტის ბათუმის საქალაქო სამმართველოს თანამშრომლებმა, ჩატარებული ოპერატიულ-სამძებრო და საგამოძიებო მოქმედებების შედეგად, თურქეთის რესპუბლიკის მოქალაქე, 1988 წელს დაბადებული თ.თ. ბათუმში დააკავეს. მას ბრალი ოჯახში ძალადობასა და შემაკავებელი ორდერით გათვალისწინებული მოთხოვნებისა და ვალდებულებების შეუსრულებლობაში ედება.
„გამოძიებით დადგინდა, რომ ბრალდებულმა მამაკაცმა არ შეასრულა იმ შემაკავებელი ორდერით გათვალისწინებული ვალდებულებები, რომელიც სამართალდამცველებმა მის მიერ ცოლის – 1981 წელს დაბადებულ ნ.თ.-ს მიმართ განხორციელებული ფსიქოლოგიური ძალადობის ფაქტზე გამოსცეს. აგრეთვე, ბრალდებულმა მეუღლეს სიტყვიერი და ფიზიკური შეურაცხყოფა მიაყენა“, – აცხადებენ შსს-ში.
ოჯახის წევრის მიმართ ჩადენილი ძალადობისა და შემაკავებელი ორდერით გათვალისწინებული მოთხოვნებისა და ვალდებულებების შეუსრულებლობის ფაქტებზე გამოძიება სისხლის სამართლის კოდექსის 126-ე პრიმა მუხლის 1-ლი ნაწილით და 11 პრიმა 381-ე პრიმა მუხლის 1-ლი ნაწილით მიმდინარეობს. დანაშაული ორ წლამდე ვადით თავისუფლების აღკვეთას ითვალისწინებს.
იემენში კორონავირუსით გარდაცვალების პირველი ორი შემთხვევა დადასტურდა. „კოვიდ-19“-ით დაღუპულები ძმები არიან. ისინი ქალაქ ადენის საავადმყოფოში გარდაიცვალნენ.
მანამდე ცნობილი გახდა, რომ იემენში კორონავირუსით ინფიცირების ხუთი ახალი შემთხვევა დადასტურდა. „ბიბისის“ ინფორმაციით, „კოვიდ-19“-ის ახალი შემთხვევები ქვეყანაში მას შემდეგ გამოვლინდა, რაც გაერო-მ გამოთქვა შეშფოთება იმასთან დაკავშირებით, რომ ომით მოცულ იემენში კორონავირუსი შესაძლოა, გამოვლენის გარეშე ცირკულირებს.
აქამდე იემენში ოფიციალურად დადასტურებული იყო „კოვიდ-19“-ით ინფიცირების მხოლოდ ერთი შემთხვევა. პირველი შემთხვევა ქვეყანაში თითქმის ოთხი კვირის წინ ქვეყნის სამხრეთ-აღმოსავლეთით მდებარე ქალაქ ალ-შიჰრში გამოვლინდა.
კორონავირუსის ახალი შემთხვევები ალ-შიჰრიდან 540 კილომეტრის დაშორებით მდებარე ქალაქ ადენში დაარეგისტრირეს.
ჰუმანიტარული ორგანიზაცია საერთაშორისო საზოგადოებას აფრთხილებს, რომ იემენში, სადაც უკვე რამდენიმე წელია, საომარი მოქმედებები მიმდინარეობს, კორონავირუსის ფართო გავრცელებას გამანადგურებელი შედეგი ექნება.
გვინეა-ბისაუს პრემიერ-მინისტრ ნუნო გომეს ნაბიამს კორონავირუსი დაუდასტურდა. როგორც „ბიბისი“ წერს, ამის შესახებ ქვეყნის ჯანდაცვის მინისტრმა განაცხადა.
„კოვიდ-19“-ით ასევე ინფიცირებულია გვინეა-ბისაუს მთავრობის სამი წევრი, კერძოდ, შინაგან საქმეთა მინისტრი, რეგიონული დაგეგმარების სახელმწიფო მდივანი და საზოგადოებრივი წესრიგის სახელმწიფო მდივანი. ისინი კარანტინში იმყოფებიან.
დასავლეთ აფრიკაში მდებარე ქვეყანაში დადასტურებულია კორონავირუსის სულ 205 შემთხვევა. გარდაცვლილია ერთი ადამიანი.
ამერიკის შეერთებული შტატების სახელმწიფო მდივანი მაიკ პომპეო ჩინეთს უხანის ლაბორატორიაზე საერთაშორისო დაშვებისკენ მოუწოდებს. ინფორმაციას სააგენტო „როიტერი“ ავრცელებს. მაიკ პომპეოს განცხადებით, მსოფლიომ უნდა გაიგოს, როგორ წარმოიშვა „კოვიდ-19“-ის პანდემია და პეკინი ვალდებულია, იმოქმედოს გამჭვირვალედ.
„ჩვენ ამ დრომდე ვერ მოვიპოვეთ წვდომა, მსოფლიომ ვერ მოიპოვა წვდომა უხანის ვირუსოლოგიის ინსტიტუტზე. ჩვენ დაზუსტებით არ ვიცით, საიდან წარმოიშვა ეს ვირუსი“, – განაცხადა მაიკ პომპეომ სახელმწიფო დეპარტამენტში გამართულ პრესკონფერენციაზე.
მაიკ პომპეოს თქმით, აშშ შეშფოთებულია ჩინეთის ლაბორატორიების უსაფრთხოების გამო.
„ჩვენ ვფიქრობთ, რომ ჩინეთში რამდენიმე ლაბორატორიაა, რომელიც კვლავ აგრძელებს მუშაობას ინფექციურ პათოგენებზე და ჩვენ არ ვიცით, მუშაობენ თუ არა ისინი უსაფრთხოების დონეზე, რათა თავიდან აიცილონ მსგავსის გამეორება. ჩინეთის კომუნისტურმა პარტიამ გვითხრა, რომ სურს, იყოს ჩვენი პარტნიორი. სანდო პარტნიორები ვალდებულები არიან, ინფორმაცია გააზიარონ“, – აღნიშნა სახელმწიფო მდივანმა.
შეგახსენებთ, აშშ-ის პრეზიდენტმა, დონალდ ტრამპმა ორი კვირის წინ განაცხადა, რომ მისი ადმინისტრაცია იძიებს, ხომ არ გავრცელდა კორონავირუსის ეპიდემია უხანის ლაბორატორიიდან.
ევროკავშირის 12 ქვეყანა ევროკომისიას მიმართავს თხოვნით, შეაჩეროს კანონის მოქმედება, რომელიც ავიაკომპანიებს გაუქმებული რეისების სანაცვლოდ კომპენსაციის გადახდას ავალდებულებს. როგორც გამოცემა „ფორბსი“ წერს, შესაბამის წერილს ხელს აწერენ ირლანდია, ბელგია, ნიდერლანდები, საფრანგეთი, პორტუგალია, კვიპროსი, საბერძნეთი, მალტა, ჩეხეთი, ბულგარეთი, ლატვია და პოლონეთი.
ევროკავშირის 12 ქვეყანა ევროკომისიისგან ითხოვს უფლებას, კორონავირუსის კრიზისის დროს გაუქმებული რეისების სანაცვლოდ, მგზავრებს შესთავაზონ ვაუჩერები, რომელთა მოქმედება გარკვეული დროით იქნება შეზღუდული. ევროკომისიისადმი მიმართვის ხელმომწერები მიიჩნევენ, რომ ამგვარად თავიდან აიცილებენ ავიაკომპანიების გაკოტრებას და მოქალაქეებს მომავალში საჰაერო მოგზაურობის სტიმულს კვლავ მისცემენ.
როგორც „ფორბსი“ წერს, კორონავირუსის პანდემიამ მთელ ევროპაში ავიარეისების მასობრივი გაუქმება გამოიწვია. მრავალი ავიაკომპანია კლიენტებს მომავალი რეისების დროს გამოსაყენებელ ვაუჩერებს სთავაზობდა, ფულადი კომპენსაციის ნაცვლად. ევროკავშირის კანონმდებლობა ავიაკომპანიებს ავალდებულებს, ანაზღაურების ვარიანტად ფულის დაბრუნება შესთავაზოს. თუმცა, კორონავირუსის პანდემიის გამო, ევროპაში მრავალი მგზავრი ავიაკომპანიებს უჩიოდა, რომ ისინი ფულად ანაზღაურებაზე ან უარს აცხადებდნენ, ან აღნიშნულ ვარიანტს საერთოდ არ სთავაზობდნენ მომხმარებელს.
ჩინეთში ბოლო ერთი დღის განმავლობაში კორონავირუსის ოთხი ახალი შემთხვევა დადასტურდა. ქვეყანაში „კოვიდ-19“-ით ბოლო 24 საათში არც ერთი პაციენტი არ გარდაცვლილა. შესაბამის მონაცემებს ჩინეთის ჯანდაცვის ეროვნული კომისია ავრცელებს.
ინფიცირების ოთხივე ახალი შემთხვევა იმპორტირებულია.
ამასთან, გამოვლენილია ინფიცირების 33 უსიმპტომო შემთხვევა.
ქვეყანაში სულ გამოვლენილია „კოვიდ-19“-ით ინფიცირების 82 862 შემთხვევა. საერთო ჯამში, გარდაცვლილია 4 633 ადამიანი.
იაპონიაში ბოლო ერთი დღის განმავლობაში კორონავირუსის 236 ახალი შემთხვევა გამოვლინდა. ბოლო დღე-ღამის განმავლობაში ქვეყანაში „კოვიდ-19“-ით ინფიცირებული 26 ადამიანი გარდაიცვალა. ამგვარად, მსხვერპლთა საერთო რიცხვმა 428 შეადგინა.
სულ დადასტურებულია კორონავირუსის 14 800 შემთხვევა.
იაპონიაში კორონავირუსის გავრცელების მაჩვენებელი კლების შემდეგ მიმდინარე თვეში კვლავ გაიზარდა. ქვეყანაში 6 მაისამდე საგანგებო მდგომარეობა მოქმედებს.
ნიუ იორკში, ბრუკლინის დამკრძალავ ბიუროსთან, სატვირთო მანქანებში ათობით ცხედარი აღმოაჩინეს. შესაბამის ინფორმაციას გამოცემა „ნიუ იორკ თაიმსი“ ავრცელებს. როგორც მედიასაშუალება წერს, სამართალდამცველების ყურადღება სატვირთო მანქანამ მას შემდეგ მიიქცია, რაც მეზობლებისგან უსიამოვნო სუნის შესახებ შეტყობინება მიიღეს.
ათობით ცხედარი ბრუკლინში, ერთ-ერთ დამკრძალავ ბიუროსთან მდგარ ორ სატვირთო მანქანაში იპოვეს. „ეიბისი ნიუსის“ ინფორმაციით, მანქანებში 100-მდე ცხედარი იყო. როგორც დამკრძალავი ბიუროს წარმომადგენლებმა განაცხადეს, კომპანიის სამაცივრე საწყობი მწყობრიდან გამოვიდა.
როგორც გამოცემა „ნიუ იორკ თაიმსი“ აღნიშნავს, კორონავრიუსის პანდემიის დაწყებიდან ქალაქ ნიუ იორკში „კოვიდ-19“-ით 14 ათასზე მეტი ადამიანი გარდაიცვალა. ბოლო რამდენიმე კვირაა, ნიუ იორკის საავადმყოფოები, დამკრძალავი ბიუროებო, კრემატორიუმები, სასაფლაოები დატვირთვას ვერ აუდიან.
მსოფლიოში კორონავირუსით გარდაცვლილთა რაოდენობამ 227 ათასს გადააჭარბა. შესაბამის მონაცემებს ჯონს ჰოპკინსის უნივერსიტეტი ავრცელებს.
ინფიცირების შემთხვევების საერთო რაოდენობა მსოფლიო მასშტაბით 3,2 მილიონს აღწევს. სულ გამოჯანმრთელებულია 972 ათასზე მეტი ადამიანი.
კორონავირუსით ინფიცირებულებისა და გარდაცვლილთა რაოდენობით მსოფლიოში პირველ ადგილს ამერიკის შეერთებული შტატები იკავებს. რაც შეეხება გამოჯანმრთელებულებს, ამ მხრივ ჯონს ჰოპკინსის უნივერსიტეტის სტატისტიკით, ესპანეთი ლიდერობს.
ამასთან, აღსანიშნავია, რომ დიდმა ბრიტანეთმა კორონავირუსით გარდაცვლილთა მაჩვენებლით ესპანეთსა და საფრანგეთს გადაუსწრო და მსოფლიოში მესამე ადგილი დაიკავა აშშ-სა და იტალიის შემდეგ. ეს მას შემდეგ მოხდა, რომ მსხვერპლთა მონაცემებში შეიყვანეს ბოლო ორი თვის განმავლობაში ხანდაზმულთა თავშესაფრებში კორონავირუსით გარდაცვლილი პირები. ამგვარად, სულ ქვეყანაში „კოვიდ-19“-ით დაღუპულთა რაოდენობამ 26 ათასს გადააჭარბა.
30 აპრილი საქართველოს თავდაცვის ძალების დღეა. ამ თარიღს საქართველოს თავდაცვის სამინისტრო და საქართველოს პარლამენტის ეროვნული ბიბლიოთეკა უძღვნის ვირტუალურ გამოფენას სახელწოდებით „ჯარისკაცი უხილავი მტრის წინააღმდეგ”.
გამოფენა ასახავს პანდემიის წინააღმდეგ მებრძოლი თავდაცვის ძალების წარმომადგენლების საქმიანობას ქვეყნის მასშტაბით.
ქართული ჯარი 29 წლისაა. ეროვნული გვარდია 1990 წლის დეკემბერში უზენაესი საბჭოს დადგენილებით შეიქმნა. 1991 წლის 24 აპრილის განკარგულებით კი წვევამდელთა სავალდებულო სამხედრო სამსახურში გაწვევის ბრძანება გამოიცა და 30 აპრილს არმიაში გაწვევა ოფიციალურად დაიწყო. სწორედ აქედან იწყება თანამედროვე ქართული ჯარის დაარსების ისტორია.

Subsets and Splits